text: Над 25 дела за вътрешен тероризъм в САЩ - Plovdiv-Online
  Над 25 дела за вътрешен тероризъм в САЩ
  Джейсън Кроу, член на комисията по въоръжените сили към Камарата на представителите, каза, че е бил уведомен от министъра на сухопътните сили Райън Маккарти за заведените най-малко 25 дела за вътрешен тероризъм. Освен това Пентагонът е осведомен за евентуални заплахи от потенциални терористи в дните преди и по време на самата церемония на 20 януари по встъпване в длъжност на избрания за президент демократ Джо Байдън.
  "Открити били дългоцевни огнестрелни оръжия, коктейли Молотов, взривни устройства и свински опашки, което навежда на мисълта, че за малко е било избегнато още по-голямо бедствие", заяви още Кроу, разказвайки за телефонния си разговор с Маккарти.
  Кроу на свой ред изразил безпокойство по повод съобщенията, че действащи и бивши американски военнослужещи са участвали в щурма на Капитолия. Министърът на сухопътните сили обещал да предприеме "допълнителни мерки".
  Министерството на правосъдието на САЩ съобщи в изявление, че още двама души са били арестувани за участие в щурма. Става въпрос за двама мъже – съответно от Тексас и Тенеси. Те били разпознати на снимки в залата на Сената.